section_heading: All-Star utakmice
paragraph_text: Hejduk je triput izabran za NHL-ove All-Star utakmice. Svoju prvu All-Star utakmicu odigrao je 6. veljače 2000. godine kad je bio član momčadi Svijeta koja je s 9 : 4 porazila momčad Sjeverne Amerike. U tom dvoboju upisao je asistenciju. Drugu utakmicu odigrao je sljedeće godine u porazu momčadi Svijeta od momčadi Sjeverne Amerike s 14 : 12. U momčad Svijeta ušao je kao zamjena za Jaromira Jagra koji zbog ozljede nije mogao nastupiti te ujedno bio šesti igrač Avalanchea koji je nastupio u tom susretu (četvorica su igrali za momčad Sjeverne Amerike). Svoj treći nastup upisao je 25. siječnja 2009. godine igravši za momčad Zapadne konferencije koja je utakmicu izgubila od Istočne konferencije s 12 : 11 i to tek u raspucavanju. Hejduk je u toj utakmici prikupio tri boda, s jednim pogotkom i dvije asistencije.